LIETUVOS DARBO BIRŽOS prie socialinės apsaugos ir darbo ministerijos DIREKTORIAUS

Į S A K Y M A S

DĖL Lietuvos DARBO BIRŽOS PRIE SOCIALINĖS APSAUGOS IR DARBO MINISTERIJOS DIREKTORIaUS 2011 m. gegužės 6 d. įsakymo Nr. V-214 „Dėl EUROPOS SĄJUNGOS SOCIALINĖS APSAUGOS SISTEMŲ KOORDINAVIMO REGLAMENTŲ NUOSTATŲ, SUSIJUSIŲ SU TEISĖS Į NEDARBO SOCIALINIO DRAUDIMO IŠMOKAS IŠSAUGOJIMU IR DRAUDIMO LAIKOTARPIŲ SUMAVIMU, ĮGYVENDINIMO TVARKOS APRAŠO PATVIRTINIMO“ pakeitimo

2013 m. rugpjūčio 7 d. Nr. V-426

Vilnius

Vadovaudamasis 2004 m. balandžio 29 d. Europos Parlamento ir Tarybos reglamentu (EB) Nr. 883/2004 dėl socialinės apsaugos sistemų koordinavimo (OL 2004 m. specialusis leidimas, 5 skyrius, 5 tomas, p. 72), 2009 m. rugsėjo 16 d. Europos Parlamento ir Tarybos reglamentu (EB) Nr. 987/2009, nustatančiu Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (OL 2009 L 284, p. 1), Lietuvos Respublikos nedarbo socialinio draudimo įstatymo (Žin., 2004, Nr. 4-26; 2012, Nr. 127-6395) 20 straipsniu ir Nedarbo socialinio draudimo išmokų nuostatų, patvirtintų Lietuvos Respublikos Vyriausybės 2004 m. gruodžio 24 d. nutarimu Nr. 1656 (Žin., 2004, Nr. 186-6930; 2012, Nr. 153-7857), 63 punktu:

1. Pakeičiu Europos Sąjungos socialinės apsaugos sistemų koordinavimo reglamentų nuostatų, susijusių su teisės į nedarbo socialinio draudimo išmokas išsaugojimu ir draudimo laikotarpių sumavimu, įgyvendinimo tvarkos aprašą, patvirtintą Lietuvos darbo biržos prie Socialinės apsaugos ir darbo ministerijos direktoriaus 2011 m. gegužės 6 d. įsakymu Nr. V-214 (Žin., 2011, Nr. 58-2815), ir išdėstau jį nauja redakcija (pridedama).

2. Pavedu:

2.1. Teisės skyriui organizuoti šio įsakymo paskelbimą leidinyje „Valstybės žinios“ ir Lietuvos darbo biržos prie Socialinės apsaugos ir darbo ministerijos interneto svetainėje;

2.2. šio įsakymo vykdymo kontrolę direktoriaus pavaduotojui Albertui Šlekiui.

Direktorius	Vidas Šlekaitis

SUDERINTA

Valstybinio socialinio draudimo fondo valdybos

prie Socialinės apsaugos ir darbo ministerijos

2013-07-31 raštu Nr. (11.3) I-5206

PATVIRTINTA

Lietuvos darbo biržos prie Socialinės apsaugos ir darbo ministerijos direktoriaus 2011 m. gegužės 6 d. įsakymu Nr. V-214

(Lietuvos darbo biržos prie Socialinės apsaugos ir darbo ministerijos direktoriaus

2013 m. rugpjūčio 7 d. įsakymo Nr. V-426

redakcija)

EUROPOS SĄJUNGOS SOCIALINĖS APSAUGOS SISTEMŲ KOORDINAVIMO REGLAMENTŲ NUOSTATŲ, SUSIJUSIŲ SU TEISĖS Į NEDARBO SOCIALINIO DRAUDIMO IŠMOKAS IŠSAUGOJIMU IR DRAUDIMO LAIKOTARPIŲ SUMAVIMU, ĮGYVENDINIMO TVARKOS APRAŠAS

I. Bendrosios nuostatos

1. Europos Sąjungos socialinės apsaugos sistemų koordinavimo reglamentų nuostatų, susijusių su teisės į nedarbo socialinio draudimo išmokas išsaugojimu ir draudimo laikotarpių sumavimu, įgyvendinimo tvarkos aprašas (toliau – Aprašas) nustato teisės į nedarbo socialinio draudimo išmokas (toliau – NSDI; šiuo trumpiniu Apraše apibūdinamos ir kitose valstybėse narėse bei Europos Bendrijų institucijų mokamos bedarbio išmokos ar pašalpos) išsaugojimo atvejus, nedarbo socialinio draudimo (toliau – NSD) laikotarpių sumavimo tvarką, struktūrizuotų elektroninių dokumentų (toliau – SED dokumentai) ir perkeliamųjų dokumentų (toliau – PD dokumentai) išdavimo, gavimo ir naudojimo tvarką.

2. Aprašas parengtas vadovaujantis 2004 m. balandžio 29 d. Europos Parlamento ir Tarybos reglamentu (EB) Nr. 883/2004 dėl socialinės apsaugos sistemų koordinavimo (OL 2004 m. specialusis leidimas, 5 skyrius, 5 tomas, p. 72) (toliau – Reglamentas (EB) Nr. 883/2004) bei 2009 m. rugsėjo 16 d. Europos Parlamento ir Tarybos reglamentu (EB) Nr. 987/2009, nustatančiu Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (OL 2009 L 284, p. 1) (toliau – Reglamentas (EB) Nr. 987/2009), 2007 m. rugpjūčio 27 d. Komisijos Reglamentu (EB) Nr. 780/2009, kuriuo nustatomos kitų Europos Bendrijų tarnautojų įdarbinimo sąlygų 28a straipsnio 2 dalies trečios pastraipos ir 96 straipsnio 2 dalies trečios pastraipos įgyvendinimo nuostatos (OL 2009 L 226, p. 3), 2010 m. lapkričio 24 d. Europos Parlamento ir Tarybos Reglamentu (ES) Nr. 1231/2010, kuriuo išplečiamas Reglamento (EB) Nr. 883/2004 ir Reglamento (EB) Nr. 987/2009 taikymas trečiųjų šalių piliečiams (OL 2010, I skyrius, 53 tomas, p. 1) (toliau – Reglamentas (ES) Nr. 1231/2010), Europos Bendrijos bei jos narių bei Šveicarijos Konfederacijos susitarimu dėl laisvo darbuotojų judėjimo (OL 2002 L 114, p. 43), Socialinės apsaugos sistemų koordinavimo administracinės komisijos 2009 m. birželio 12 d. rekomendacija Nr. U2 dėl Europos Parlamento ir Tarybos reglamento (EB) Nr. 883/2004 64 straipsnio 1 dalies a punkto taikymo bedarbiams asmenims, lydintiems savo sutuoktinius ar partnerius, kurie vykdo profesinę ar prekybinę veiklą valstybėje narėje, kuri nėra kompetentinga valstybė (OL 2010 C 106, p. 51), Socialinės apsaugos sistemų koordinavimo administracinės komisijos 2009 m. birželio 12 d. sprendimas Nr. U2 dėl Europos Parlamento ir Tarybos reglamento (EB) Nr. 883/2004 65 straipsnio 2 dalies dėl visiškų bedarbių, išskyrus pasienio darbuotojus, kurie paskutinį kartą dirbdami pagal darbo sutartį ar savarankiškai gyveno valstybės narės, kuri nėra kompetentinga valstybė narė, teritorijoje, teisės į bedarbio išmokas, taikymo srities (OL 2010 C 106, p. 43), Socialinės apsaugos sistemų koordinavimo administracinės komisijos 2011 m. gruodžio 13 d. sprendimas Nr. U4 dėl Reglamento (EB) Nr. 883/2004 65 straipsnio 6 ir 7 dalyse ir Reglamento (EB) Nr. 987/2009 70 straipsnyje nustatytos kompensavimo tvarkos (OL 2012 C 57, p. 4-5), Lietuvos Respublikos nedarbo socialinio draudimo įstatymu (Žin., 2004, Nr. 4-26) (toliau – Nedarbo socialinio draudimo įstatymas), Nedarbo socialinio draudimo išmokų nuostatais, patvirtintais Lietuvos Respublikos Vyriausybės 2004 m. gruodžio 24 d. nutarimu Nr. 1656 (Žin., 2004, Nr. 186-6930; 2012, Nr. 153-7857), Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2010 m. liepos 28 d. įsakymu Nr. A1-376/V-676 „Dėl institucijų, atsakingų už Europos Sąjungos socialinės apsaugos sistemų koordinavimo reglamentų įgyvendinimą, paskyrimo“ (Žin., 2010, Nr. 92-4879) ir kitais Europos Sąjungos (toliau – ES) ir Lietuvos Respublikos teisės aktais.

3. Apraše vartojamos sąvokos:

U001 dokumentas – dokumentas, naudojamas siekiant pasiteirauti kitos valstybės narės kompetentingos įstaigos informacijos arba norint perduoti informaciją, susijusią su asmens draudiminiais laikotarpiais ir darbine veikla.

U002 dokumentas – dėl NSD laikotarpių, kurie turi būti sumuojami skiriant NSDI.

U003 dokumentas – dokumentas, kuriuo prašoma suteikti informaciją apie asmens gautą atlyginimą.

U004 dokumentas – dokumentas, kuriuo perduodama informacija apie asmens atlyginimą.

U005 dokumentas – dokumentas, kuriuo prašoma suteikti informaciją apie asmens šeimos narius.

U006 dokumentas – dokumentas apie asmens šeimos narius.

U007 dokumentas – dokumentas, kuriuo prašoma išduoti NSDI eksportavimo dokumentą.

U008 dokumentas – dokumentas, kuriuo pranešama apie bedarbio teisę į NSDI eksportą.

U009 dokumentas – dokumentas, kuriuo pranešama apie bedarbio registraciją, eksportavus NSDI į kitą valstybę narę.

U010 dokumentas – dokumentas, kuriuo pranešama apie atsiradusias aplinkybes, darančias įtaką teisei į NSDI.

U011 dokumentas – dokumentas, kuriuo pranešama apie įtaką teisei į NSDI eksporto metu.

U012 dokumentas – dokumentas, kuriuo prašoma pateikti ataskaitą apie asmens, išvykusio su NSDI eksportu, lankymąsi kompetentingoje įstaigoje.

U013 dokumentas – dokumentas, kuriuo pranešama apie asmens lankymąsi valstybės narės kompetentingoje įstaigoje.

U014 dokumentas – dokumentas, kuriuo pranešama apie asmens, atvykusio su NSDI eksportu, grįžimą.

U015 dokumentas – dokumentas, kuriuo pranešama apie NSDI eksporto termino pratęsimą.

U016 dokumentas – dokumentas, kuriuo pranešama apie teisės į NSDI galiojimo pabaigą.

U017 dokumentas – dokumentas, kuriuo pranešama apie pasienio darbuotojo draudiminius laikotarpius.

U018 dokumentas – dokumentas, kuriuo prašoma pateikti informaciją apie asmens užsiregistravimą valstybės narės kompetentingoje įstaigoje, skirtas pasienio darbuotojui.

U019 dokumentas – dokumentas, kuriuo pranešama apie asmens registraciją valstybės narės kompetentingoje įstaigoje, skirtas pasienio darbuotojui.

U020 dokumentas – dokumentas, kuriuo prašoma kitos valstybės narės kompetentingos įstaigos kompensuoti išmokėtą NSDI.

U021 dokumentas – dokumentas, kuriuo pranešama apie sutikimą sumokėti visą prašomą kompensuoti sumą.

U022 dokumentas – dokumentas, kuriuo pranešama apie atsisakymą mokėti prašomą kompensuoti sumą.

U023 dokumentas – dokumentas, kuriuo pranešama apie sutikimą mokėti dalį prašomos kompensuoti sumos.

U024 dokumentas – dokumentas, kuriuo pranešama apie atliktą mokėjimą.

U025 dokumentas – dokumentas, kuriuo pranešama apie gautą kompensavimą ir bylos uždarymą.

U026 dokumentas – dokumentas, kuriuo pranešama apie delspinigių priskaičiavimą.

U027 dokumentas – dokumentas, kuriuo atsakoma dėl delspinigių priskaičiavimo.

U028 dokumentas – dokumentas, kuriuo prašoma informuoti apie teisę į NSDI eksportą.

U1 dokumentas – dokumentas dėl NSD laikotarpių, kurie turi būti sumuojami skiriant NSDI.

U2 dokumentas – dokumentas dėl teisės į NSDI išsaugojimo.

U3 dokumentas – dokumentas dėl aplinkybių, galinčių turėti įtaką teisei į NSDI.

TDB – teritorinės darbo biržos – Lietuvos Respublikos gyvenimo ir (ar) buvimo vietos įstaigos ir Lietuvos Respublikos kompetentingos įstaigos.

LDB – Lietuvos darbo birža prie Socialinės apsaugos ir darbo ministerijos – Lietuvos Respublikos susižinojimo tarnyba.

Objektyvios aplinkybės – aplinkybės, nepriklausančios nuo bedarbio valios, tokios kaip liga, stichinė nelaimė, kitų šeimos narių ankstesnis išvykimas ar buvimas valstybėje narėje, į kurią vyksta bedarbis, kitoje valstybėje narėje galiojanti registracijos tvarka, padidėjusios bedarbio galimybės susirasti darbą kitoje valstybėje narėje ir pan.

Nuolatinė gyvenamoji vieta – valstybė narė, kurioje bedarbis nuolat gyvena ir kurioje yra jo įprastinis interesų centras, kuris nustatomas atsižvelgiant į asmens gyvenimo Lietuvos Respublikoje trukmę ir tęstinumą prieš jam išvykstant į kitą valstybę narę, išvykimo į kitą valstybę narę trukmę ir tikslą, veiklos pobūdį, konkrečius asmens ketinimus, atvejus, kai migruojantys asmenys dirba kitoje valstybėje narėje, o jų šeimos nariai paprastai gyvena Lietuvos Respublikoje, ir kitus teisės aktuose numatytus kriterijus.

NSDI eksportas – teisės į NSDI, paskirtos vienoje valstybėje narėje, išsaugojimas ir mokėjimas asmeniui, išvykus į kitą valstybę narę ieškotis darbo.

Pasienio darbuotojas – bet kuris darbuotojas, kuris dirba pagal darbo sutartį arba savarankiškai vienos valstybės narės teritorijoje ir gyvena kitos valstybės narės teritorijoje, į kurią paprastai grįžta kasdien arba bent kartą per savaitę.

SED dokumentai – struktūrizuoti elektroniniai dokumentai, kaip apibrėžta Reglamento (EB) Nr. 987/2009 1 straipsnio 1 dalies d punkte.

PD dokumentai – perkeliamieji dokumentai, išduodami asmenims, vykstantiems į valstybes nares ieškoti darbo.

EB-AATC dokumentai – dokumentai, išduodami asmenims, dirbusiems Europos Bendrijų institucijose.

Valstybė narė – bet kuri valstybė iš ES valstybių narių, Europos ekonominės erdvės valstybių narių (Islandija, Lichtenšteinas, Norvegija) ir Šveicarijos Konfederacija.

Valstybės narės kompetentinga įstaiga – kaip apibrėžta Reglamento (EB) Nr. 883/2004 1 straipsnio q punkte.

4. Kitos Apraše vartojamos sąvokos suprantamos taip, kaip jos apibrėžtos ir (arba) vartojamos Reglamentuose (EB) Nr. 883/2004 ir Nr. 987/2009, Nedarbo socialinio draudimo įstatyme ir kituose teisės aktuose.

5. Aprašas taikomas valstybių narių piliečiams ir jų šeimos nariams, kurie naudojasi laisvo asmenų judėjimo teise, taip pat trečiųjų šalių piliečiams, jų šeimos nariams ir jų kaip maitintojo netekusiems asmenims, jeigu jie teisėtai gyvena valstybės narės teritorijoje ir jų situacija visais atžvilgiais neapsiriboja viena valstybe nare, kaip apibrėžta Reglamente (ES) Nr. 1231/2010 (šis Reglamentas taikomas santykiuose su ES valstybėmis narėmis, išskyrus Daniją ir Jungtinę Karalystę) ir Reglamente (EB) Nr. 859/2003 (taikomas santykiuose su Jungtine Karalyste). Bedarbiams, esantiems ES piliečiais, ir bedarbiams, esantiems trečiųjų šalių piliečiais, kuriems taikomas Reglamentas (ES) Nr. 1231/2010, ir išvykstantiems į ES valstybes nares ar iš jų grįžtantiems, taip pat keičiantis duomenimis dėl šių bedarbių su ES valstybių narių kompetentingomis įstaigomis taikomos Reglamento (EB) Nr. 883/2004 ir Reglamento (EB) Nr. 987/2009 nuostatos.

6. TDB už praėjusį laikotarpį iki einamojo ketvirčio pirmojo mėnesio 6 dienos elektronine forma pateikia LDB ketvirtines ir metines ataskaitas apie bedarbius, kurie pasinaudojo Reglamentų (EB) Nr. 883/2004 ir Nr. 987/2009 suteiktomis teisėmis. Ši informacija, LDB pareikalavus, turi būti pateikiama ir už kitus laikotarpius per LDB nurodytą terminą. Ataskaitose nurodomi bendri duomenys, gauti kiekvienai TDB surinkus informaciją iš visų TDB skyrių, vykdančių klientų aptarnavimo funkcijas.

7. TDB iš bedarbių ir valstybių narių kompetentingų įstaigų gautą informaciją, esančią PD ir SED dokumentuose, susijusiuose su NSDI skyrimu ir/ar mokėjimu, ne vėliau kaip per 3 darbo dienas nuo jos gavimo suveda į LDB informacinę sistemą, o LDB šiuos duomenis elektroniniu būdu perduoda Valstybinio socialinio draudimo fondo valdybai prie Socialinės apsaugos ir darbo ministerijos (toliau – Fondo valdyba). Fondo valdybai raštu paprašius, TDB teisės aktų nustatyta tvarka patvirtintas dokumentų kopijas perduoda Fondo valdybai.

II. Teisės į NSDI išsaugojimas ar įgijimas ir NSDI mokėjimas asmenims, ATVYKstantiems į lietuvos respubliką SU u2 IR eb-attc DOKUMENTAIS

8. Asmenys, atvykę į Lietuvos Respubliką iš valstybių narių su U2 arba EB-AATC dokumentais, teisę gauti NSDI išsaugo arba ją įgyja įsiregistravę TDB, vadovaujantis Lietuvos Respublikos įstatymais ir kitais teisės aktais. Teisė gauti NSDI išsaugoma įsiregistravus TDB per U2 dokumente nurodytą terminą.

9. TDB, gavusi asmens pateiktą U2 dokumentą, ne vėliau kaip per 5 darbo dienas užpildo ir išsiunčia valstybės narės kompetentingai įstaigai, išdavusiai U2 dokumentą, U009 dokumentą. Jeigu bedarbis pavėlavo užsiregistruoti TDB per U2 dokumente nurodytą terminą arba jeigu yra aplinkybių, dėl kurių asmeniui negali būti suteikiamas bedarbio statusas, TDB apie tai per šiame punkte nurodytą terminą U009 ir/ar U010 dokumentais informuoja kitos valstybės narės kompetentingą įstaigą. Tokiu atveju dėl teisės į NSDI išsaugojimo sprendžia kitos valstybės narės kompetentinga įstaiga.

10. Jeigu asmuo, atvykęs iš kitos valstybės narės, neturi U2 dokumento, bet teigia, kad jam kitoje valstybėje narėje buvo mokama NSDI, TDB kreipiasi į valstybės narės kompetentingą įstaigą U007 dokumentu.

11. Jeigu U2 dokumente nurodyta, kad valstybės narės kompetentinga įstaiga pageidauja kas mėnesį gauti patvirtinimą apie tai, jog bedarbis tebėra registruotas TDB ir vykdo visus reikalavimus, numatytus Lietuvos Respublikos teisės aktuose, TDB kas mėnesį valstybės narės kompetentingai įstaigai siunčia U013 dokumentą.

12. Atsiradus aplinkybėms, galinčioms įtakoti NSDI mokėjimą bedarbiui, TDB užpildo ir per 5 darbo dienas išsiunčia valstybės narės kompetentingai įstaigai U010 dokumentą, informuodama apie šias aplinkybes, o asmeniui – U3 dokumentą.

13. Asmuo, pageidaujantis pratęsti U2 dokumente nurodytą NSDI mokėjimo terminą, prašymą dėl pratęsimo pateikia valstybės narės kompetentingai įstaigai, išdavusiai U2 dokumentą, kuri priima sprendimą dėl NSDI mokėjimo pratęsimo.

14. TDB, gavusi asmens pateiktą EB-AATC dokumentą, ne vėliau kaip per 3 darbo dienas šį dokumentą užpildo ir grąžina asmeniui. Vėliau šis dokumentas pildomas kas mėnesį. Dėl teisės gauti NSDI visais atvejais sprendžia kitų valstybių narių Europos Bendrijų institucijos, išdavusios EB-AATC dokumentus.

15. NSDI bedarbiui moka ją paskyrusios valstybės narės kompetentinga įstaiga arba Europos Bendrijų institucija šioje valstybėje galiojančių teisės aktų numatyta tvarka, remdamasi iš TDB gauta informacija, susijusia su šio bedarbio statusu ir darbo paieška.

III. Teisės į NSDI išsaugojimas ir NSDI mokėjimas asmenims, išvykstantiems iš lietuvos respublikos SU u2 DOKUMENTAIS

16. Išvykstantys iš Lietuvos Respublikos bedarbiai teisę į NSDI išsaugo, jeigu tenkinamos šios sąlygos:

16.1. buvo įsiregistravę bedarbiais TDB mažiausiai keturias savaites. TDB, gavusi bedarbių prašymus (1 priedas) išduoti U2 dokumentą, atsižvelgdama į prašyme nurodytas objektyvias aplinkybes, gali leisti jiems išvykti nesibaigus šiame punkte nurodytam laikotarpiui, bet ne anksčiau kaip po 7 darbo dienų nuo užsiregistravimo TDB;

16.2. įsiregistruoja valstybės narės, į kurią atvyksta, kompetentingoje įstaigoje per 7 kalendorines dienas, nurodytas U2 dokumente. Išimtiniais atvejais šį terminą TDB gali pratęsti, atsižvelgdama į bedarbio paštu, el. paštu ar kitomis ryšio priemonėmis nurodytas objektyvias aplinkybes.

17. Jeigu bedarbis, kuriam U2 dokumentas jau buvo išduotas, nusprendė į kitą valstybę narę ieškoti darbo nebevykti, per U2 dokumente nurodytą užsiregistravimo kitoje valstybėje narėje terminą turi teisę grįžti į TDB ir toliau gauti NSDI. Šį terminą TDB gali pratęsti, atsižvelgdama į bedarbio raštu, el. paštu ar kitomis ryšio priemonėmis nurodytas objektyvias priežastis.

18. Teisė į NSDI eksportą ilgiausiai galioja tris mėnesius nuo tos dienos, kai bedarbis nustoja buvęs TDB žinioje, o bendras NSDI mokėjimo laikotarpis negali viršyti, vadovaujantis Nedarbo socialinio draudimo įstatymu, jam nustatytos NSDI mokėjimo trukmės. Bedarbiui iki šiame punkte nurodyto laikotarpio pabaigos raštu, el. paštu ar kitomis ryšio priemonėmis pateikus prašymą pratęsti NSDI eksportą, TDB gali jį pratęsti ne daugiau kaip iki 6 mėnesių išimtiniais atvejais, atsižvelgdama į objektyvias aplinkybes, nurodytas asmens prašyme. Ne vėliau kaip per 5 darbo dienas priėmus sprendimą pratęsti NSDI eksportą, TDB užpildo ir per 3 darbo dienas išsiunčia kompetentingai institucijai U015 dokumentą.

19. Bedarbis išsaugo teisę ir toliau gauti NSDI pagal Lietuvos Respublikos teisės aktus, kai sugrįžta į U2 dokumentą išdavusią TDB iki U2 dokumente nurodyto termino pabaigos, kuris išimtiniais atvejais gali būti pratęstas, atsižvelgiant į bedarbio raštu, el. paštu ar kitomis ryšio priemonėmis nurodytas objektyvias aplinkybes.

20. TDB turi teisę patikrinti Aprašo 16–19 punktuose nurodytų objektyvių aplinkybių buvimą bei pareikalauti pristatyti šias aplinkybes patvirtinančius dokumentus. Bedarbio nurodytos objektyvios priežastys įrašomos popieriniame registracijos žurnale.

21. Bedarbis, išvykstantis į kitą valstybę narę ieškoti darbo, išsaugo savo teisę gauti NSDI tik vieną kartą tarp dviejų darbo laikotarpių.

Bedarbiui, išvykusiam ieškoti darbo į kitą valstybę narę, taikoma kitoje valstybėje narėje galiojanti kontrolės tvarka ir jis turi tenkinti tos valstybės narės teisės aktuose nustatytas sąlygas.

22. NSDI bedarbiui mokama, atsižvelgiant į LDB elektroniniu būdu pateiktą informaciją, susijusią su šio bedarbio statusu ir darbo paieška, gautą iš valstybės narės, į kurią bedarbis išvyko ieškoti darbo, kompetentingos įstaigos.

IV. NSD STAŽO APSKAIČIAVIMAS, TAIKANT REGLAMENTŲ (EB) Nr. 883/2004 IR Nr. 987/2009 NUOSTATAS

23. Nustatant teisę į NSDI ir apskaičiuojant bedarbio NSD stažą, sumuojami kitose valstybėse narėse įgyti bedarbio draudiminiai laikotarpiai, jeigu paskutinis NSD laikotarpis buvo įgytas Lietuvos Respublikoje, išskyrus išimtis, nustatytas Aprašo 25 punkte.

24. Sprendžiant NSDI skyrimo ir mokėjimo trukmės nustatymo klausimus, atsižvelgiama į LDB elektroniniu būdu Fondo valdybai pateiktus duomenis pagal kitos valstybės narės kompetentingos įstaigos išduotus U1 ir/ar U002 dokumentus.

25. Apskaičiuojant bedarbio NSD stažą, sumuojami kitose valstybėse narėse įgyti bedarbio draudiminiai laikotarpiai neatsižvelgiant į tai, ar paskutinis NSD laikotarpis buvo įgytas Lietuvos Respublikoje, kai bedarbis:

25.1. paskutinį kartą vykdęs profesinę veiklą, gyveno Lietuvos Respublikoje ir dirbo pagal darbo sutartį laive, kuris plaukiojo su kitos valstybės narės vėliava;

25.2. dirbo pagal darbo sutartį dviejų ar daugiau valstybių narių teritorijose ir:

25.2.1. paskutinį kartą vykdęs profesinę veiklą, gyveno Lietuvos Respublikoje bei didelę laiko dalį, kaip tai suprantama pagal Reglamento 987/2009 14 straipsnio 8 dalį, joje dirbo;

25.2.2. paskutinį kartą vykdęs profesinę veiklą, gyveno Lietuvos Respublikoje, nors dirbo kelioms įmonėms, kurių registruota buveinės vieta arba veiklos vieta yra skirtingose valstybėse narėse, bet ne Lietuvos Respublikoje;

25.2.3. paskutinį kartą vykdęs profesinę veiklą, negyveno Lietuvos Respublikoje, tačiau didelę veiklos dalį vykdė įmonėje (įmonėse) ar pas darbdavį (darbdavius), kurio registruota buveinės ar veiklos vieta yra Lietuvos Respublikoje;

25.3. vykdė savo individualią veiklą dviejų ar daugiau valstybių narių teritorijose ir:

25.3.1. paskutinį kartą vykdęs profesinę veiklą, gyveno Lietuvos Respublikoje bei didelę laiko dalį joje dirbo;

25.3.2. Lietuvos Respublikoje yra jo veiklos centras, kaip tai suprantama pagal Reglamento 987/2009 14 straipsnio 9 dalį, jeigu jis negyvena vienoje iš valstybių narių, kurioje dirba didelę laiko dalį;

25.4. paskiausio darbo metu išsaugojo glaudų ryšį su Lietuvos Respublika, kuri yra jo nuolatinės gyvenamosios vietos valstybė narė, nes:

25.4.1. buvo pasienio darbuotojas;

25.4.2. buvo sezoninis darbuotojas;

25.4.3. atitiko šio Aprašo 26 punkte nurodytas sąlygas;

25.5. yra asmuo, kuriam taikomas valstybių narių kompetentingų valdžios institucijų ar jų paskirtų įstaigų susitarimas dėl išimčių taikymo nustatant taikytinus teisės aktus bedarbiams, kai jie, paskutinį kartą vykdydami profesinę veiklą, gyveno valstybėje narėje, kuri nėra kompetentinga valstybė narė.

26. Nustatant, ar bedarbis paskiausio darbo metu išsaugojo glaudų ryšį su Lietuvos Respublika, būtina atsižvelgti į tai, ar:

26.1. darbas kitoje valstybėje narėje buvo laikino pobūdžio;

26.2. asmens, dirbančio kitoje valstybėje narėje, nuolatinė gyvenamoji vieta liko Lietuvos Respublikoje.

27. Kai tarp valstybių narių kyla nesutarimai dėl asmens gyvenamosios vietos nustatymo, valstybių narių kompetentingos įstaigos bendru susitarimu nustato atitinkamo asmens gyvenamąją vietą pagal jo interesų centrą, vadovaudamosi Reglamento (EB) Nr. 987/2009 11 straipsnyje nurodytomis sąlygomis.

V. Prašymų išduoti U1 ir U2 dokumentus pateikimas

28. Bedarbiams, vykstantiems ieškoti darbo į kitą valstybę narę, pateikus prašymą (2 priedas), išduodamas U1 dokumentas.

29. Bedarbiams, turintiems teisę gauti NSDI Lietuvos Respublikoje ir išvykstantiems ieškoti darbo į kitą valstybę narę, pateikus prašymą (1 priedas), išduodamas U2 dokumentas.

30. Prašymai išduoti U1 ir/ar U2 dokumentus TDB gali būti pateikiami asmeniškai, per teisės aktų nustatyta tvarka įgaliotus atstovus, paštu, faksu arba elektroniniu paštu.

31. Prašymą išduoti U1 dokumentus pateikus paštu, faksu arba elektroniniu paštu, jame būtina nurodyti, jog šis dokumentas turi būti siunčiamas valstybės narės kompetentingai įstaigai, ir pateikti jos kontaktus, jeigu nepageidaujama U1 dokumento pasiimti asmeniškai atvykus į TDB arba per teisės aktų nustatyta tvarka įgaliotą atstovą.

32. Kartu su asmeniškai pateikiamu prašymu pateikiamas asmens tapatybę patvirtinantis dokumentas. Jei prašymas pateikiamas per teisės aktų nustatyta tvarka įgaliotą atstovą, prie prašymo turi būti pridedamas teisės aktų nustatyta tvarka patvirtintas įgaliojimas ir pateikiamas įgalioto asmens tapatybę patvirtinantis dokumentas. Pateikiant prašymą paštu, faksu arba elektroniniu paštu, pateikiamos šiame punkte nurodytų dokumentų kopijos.

33. TDB, gavusi kitos valstybės narės kompetentingos įstaigos užpildytą U001 dokumentą, atsakymą pateikia užpildydama U002/U1 dokumentą.

34. Bedarbis, kuris užsiregistravo TDB ir teigia dirbęs valstybėje narėje, bei prašo tarpininkauti dėl U1 dokumento gavimo, pateikia TDB prašymą dėl draudiminių laikotarpių patvirtinimo iš valstybės narės gavimo (3 priedas). TDB kreipiasi į kitą valstybę narę užpildydama U001 dokumentą.

VI. SED IR PD dokumentų išdavimas

35. PD dokumentai išduodami pagal bedarbio ar jo įgalioto asmens prašymus, SED dokumentai išduodami kreipiantis valstybių narių kompetentingoms įstaigoms, kopijas paliekant TDB. Asmens prašymu jam gali būti išduodama SED dokumento kopija.

36. Kol nėra įdiegtos techninės priemonės, skirtos naudoti SED dokumentus elektroniniu būdu, jie pateikiami ir priimami popieriniu formatu. Jei techninės priemonės laikinai neveikia, informacija keičiamasi kitais tinkamais ir suderintais būdais. Duomenimis su valstybių narių kompetentingomis įstaigomis tiesiogiai keičiasi TDB.

37. TDB, gavusi valstybės narės kompetentingos įstaigos prašymą dėl SED dokumentų atsiuntimo, ne vėliau kaip per 10 darbo dienų atsako į šį prašymą, užpildydama ir išsiųsdama prašomą pateikti SED dokumentą, išskyrus Aprašo 9, 52 ir 55 punktuose nurodytus atvejus.

TDB, gavusi asmens prašymą dėl PD dokumentų išdavimo ar atsiuntimo, ne vėliau kaip per 5 darbo dienas atsako į šį prašymą, užpildydama ir išsiųsdama/atiduodama prašomą pateikti PD dokumentą.

38. Jeigu valstybės narės kompetentingos įstaigos arba asmens prašyme prašoma pateikti informaciją, dėl kurios TDB turi kreiptis į kitas Lietuvos Respublikos institucijas, SED ir/ar PD dokumentų išdavimo terminas gali būti pratęstas motyvuotu TDB direktoriaus arba jo įgalioto asmens sprendimu. Apie termino pratęsimą asmuo informuojamas ne vėliau kaip kitą darbo dieną nuo sprendimo pratęsti terminą priėmimo.

39. Jeigu asmuo neturi NSD laikotarpių Lietuvos Respublikoje arba TDB dėl tam tikrų priežasčių negali išduoti SED ir/ar PD dokumentų, valstybės narės kompetentinga įstaiga ir/ar asmuo ne vėliau kaip kitą darbo dieną nuo šios informacijos gavimo informuojami apie neišdavimo motyvus, atsakymo kopiją paliekant TDB.

40. SED ir PD dokumentams užpildyti reikiamą informaciją, susijusią su NSDI skyrimu, apskaičiavimu ir mokėjimu, pateikia Fondo valdyba elektroniniu būdu. Reikiama informacija SED ir PD dokumentams pildyti taip pat gali būti gaunama iš bedarbio gyvenamosios vietos savivaldybės ir kitų institucijų bei įstaigų.

41. SED ir PD dokumentai pildomi lietuvių kalba, tačiau siekiant užtikrinti sklandesnį keitimąsi duomenimis su valstybės narės kompetentingomis įstaigomis, šiuos dokumentus galima pildyti ir kita kalba.

42. SED ir PD dokumentus užpildo ir išduoda TDB EURES konsultantai arba padėjėjai. Tuose TDB teritoriniuose skyriuose, kuriuose nedirba EURES konsultantai ar padėjėjai, šiuos dokumentus užpildo ir išduoda TDB darbuotojai, kurių pareigybių aprašymuose numatytos tokios funkcijos.

43. SED ir PD dokumentus pasirašo TDB direktorius ar jo įgaliotas asmuo.

44. Asmeniui išduodant U1 ir/ar U2 dokumentus, popieriniame registracijos žurnale nurodoma ši informacija: asmens, kuriam išduoti minėti dokumentai, vardas ir pavardė, asmens kodas/gimimo data, išduoto dokumento pavadinimas ir jo išdavimo data, valstybė narė, į kurią asmuo išvyksta.

Išduodant U2 dokumentus, bedarbiams duodama atmintinė apie teisės į NSDI išsaugojimo sąlygas (4 priedas). Dokumentus atsiimantis asmuo popieriniame registracijos žurnale pasirašo, patvirtindamas SED ir/ar PD dokumentų ir/ar atmintinės apie teisės į NSDI išsaugojimo sąlygas gavimą.

45. TDB kaupiami šie duomenys apie išduotus ir gautus SED ir PD dokumentus: dokumento pavadinimas, asmens vardas, pavardė, asmens kodas/gimimo data, pilietybė, išdavimo, gavimo ir/ar išsiuntimo data, valstybės narės pavadinimas.

46. Atsiimant U1 ir U2 dokumentus, atsiimantis asmuo pateikia asmens tapatybę patvirtinantį dokumentą. Kai PD dokumentus atsiima įgaliotas asmuo – kartu su asmens tapatybę patvirtinančiu dokumentu pateikiamas ir teisės aktų nustatyta tvarka patvirtintas įgaliojimas.

47. Prašymą išduoti U1 dokumentus pateikus paštu, faksu arba elektroniniu paštu ir nenurodžius valstybės narės kompetentingos įstaigos ir nepateikus jos kontaktų, U1 dokumentas neišduodamas.

Prašymą išduoti U2 dokumentus pateikus paštu, faksu, elektroniniu paštu ar per įgaliotą asmenį, U2 dokumentą galima atsiimti tik asmeniškai atvykus į TDB.

48. Pametę ar kitaip praradę SED ir/ar PD dokumentus, bedarbiai gali kreiptis į šiuos dokumentus išdavusią TDB su prašymu išduoti dokumentų kopijas arba naujus dokumentus. Dokumentų kopijos išduodamos ne vėliau kaip per 3 darbo dienas nuo prašymo gavimo, o nauji dokumentai – per Aprašo 37 punkte nurodytą terminą.

VII. valstybių narių kompetentingų įstaigų išmokėtų NSDI kompensavimas

49. TDB, gavusi valstybių narių kompetentingų įstaigų U020 dokumentus, ne vėliau kaip per 3 darbo dienas nuo jų gavimo juos persiunčia LDB.

50. LDB, gavusi U020 dokumentus, ne vėliau kaip per 3 darbo dienas šių dokumentų teisės aktų nustatyta tvarka patvirtintas kopijas išsiunčia Fondo valdybai.

51. Fondo valdyba, įvertinusi LDB pateiktus dokumentus, priima sprendimą kompensuoti, nekompensuoti ar iš dalies kompensuoti kitų valstybių narių kompetentingų įstaigų sumokėtas NSDI ir per 10 darbo dienų pateikia atsakymą LDB. Fondo valdyba, priėmusi sprendimą kompensuoti ar iš dalies kompensuoti NSDI, kitų valstybių narių kompetentingoms įstaigoms NSDI sumas perveda Reglamento (EB) Nr. 987/2009 70 straipsnyje nustatyta tvarka ir terminais.

52. LDB, gavusi Fondo valdybos atsakymą, užpildo atitinkamą U021, U022 ar U023 dokumentą ir išsiunčia valstybių narių kompetentingoms įstaigoms.

53. Fondo valdyba, pervedusi sumas, kuriomis kompensuojamos kitos valstybės narės kompetentingos įstaigos sumokėtos NSDI, apie tai informuoja LDB ne vėliau kaip kitą darbo dieną nuo pervedimo atlikimo, o LDB, gavusi šią informaciją, ne vėliau kaip per 5 darbo dienas užpildo ir išsiunčia U024 dokumentą valstybių narių kompetentingoms įstaigoms.

54. Fondo valdyba, pritaikiusi šio Aprašo 25 punkte nurodytą išimtį ir priėmusi sprendimą reikalauti iš kitos valstybės narės kompetentingos įstaigos kompensuoti jos išmokėtas NSDI, kreipiasi į LDB, pateikdama informaciją, reikiamą U020 dokumentams užpildyti.

55. LDB, gavusi Aprašo 54 punkte nurodytą informaciją, per 5 darbo dienas užpildo ir išsiunčia U020 dokumentus valstybių narių kompetentingoms įstaigoms.

56. LDB, gavusi valstybių narių kompetentingų įstaigų užpildytus U021, U022 ar U023 dokumentus, per 3 darbo dienas šių dokumentų teisės aktų nustatyta tvarka patvirtintas kopijas išsiunčia Fondo valdybai.

57. LDB, gavusi valstybių narių kompetentingų įstaigų kompensuojamas NSDI sumas, perveda, Fondo valdybai į kredito įstaigos sąskaitą, mažindama tarptautinio ir vietinio pervedimų mokesčio išlaidomis. Pervedimai turi būti atlikti ne vėliau kaip per 10 darbo dienų nuo jų gavimo.

VIII. Baigiamosios nuostatos

58. Ginčai dėl Aprašo taikymo nagrinėjami Lietuvos Respublikos įstatymų ir kitų teisės aktų nustatyta tvarka.

_________________

Europos Sąjungos socialinės apsaugos sistemų koordinavimo reglamentų nuostatų, susijusių su teisės į nedarbo socialinio draudimo išmokas išsaugojimu ir draudimo laikotarpių sumavimu, įgyvendinimo tvarkos aprašo

1 priedas

(Prašymo išduoti U2 dokumentą, patvirtinantį teisę į nedarbo socialinio draudimo išmokos eksportą, forma)

_

(asmens vardas ir pavardė, gimimo data; asmens kodas ir valstybinio socialinio draudimo numeris)

_

(asmens gyvenamosios vietos adresas, telefono numeris, el. pašto adresas)

_

(asmens tapatybę patvirtinančio dokumento pavadinimas, serija ir numeris)

________________teritorinei darbo biržai_______

(teritorinė darbo birža, kuriai adresuojamas prašymas)

PRAŠYMAS

IŠDUOTI U2 DOKUMENTĄ, PATVIRTINANTĮ TEISĘ Į NEDARBO SOCIALINIO DRAUDIMO IŠMOKOS EKSPORTĄ

_________________

(data)

___________________

(vieta)

Prašau išduoti U2 dokumentą, patvirtinantį teisę į nedarbo socialinio draudimo išmokos eksportą.

Ketinu vykti į ____________________. Numatoma išvykimo data	.

(valstybė, į kurią asmuo ketina vykti)

__________________	________________

(parašas)	(vardas, pavardė)

---

Pildo teritorinės darbo biržos darbuotojas:

U2 dokumento išdavimo data ____________________.

Teritorinės darbo biržos darbuotojas	.

(pareigos, vardas, pavardė, parašas)

Asmuo _______________________________.

(parašas)

Pastabos:

1. U2 dokumentas išduodamas ne vėliau kaip per 5 darbo dienas nuo prašymo pateikimo datos. Prireikus papildomų duomenų, U2 dokumento išdavimo laikas gali būti pratęstas.

2. U2 dokumentai išduodami teritorinių darbo biržų skyriuose, vykdančiuose klientų aptarnavimo funkcijas, pagal bedarbio registraciją teritorinėje darbo biržoje.

3. Jei užpildytas prašymas išduoti U2 dokumentą pateikiamas asmeniškai, kartu pateikiami asmens tapatybę patvirtinantys dokumentai. Jei užpildytas prašymas išduoti U2 dokumentą pateikiamas per įgaliotąjį asmenį, kartu pateikiami įgalioto asmens tapatybę patvirtinantys dokumentai ir įgaliojimas. Jei prašymas išduoti U2 dokumentą pateikiamas paštu, faksu, internetu, elektroniniu paštu arba per įgaliotą asmenį, atsiimti U2 dokumentą galima tik asmeniškai atvykus į teritorinę darbo biržą ir pateikus asmens tapatybę patvirtinantį dokumentą.

4. Išduodant U2 dokumentus teritorinėje darbo biržoje, bedarbiai yra informuojami apie teisės į nedarbo socialinio draudimo išmokos išsaugojimo sąlygas ir tai patvirtina pasirašydami popieriniame registracijos žurnale.

_________________

Europos Sąjungos socialinės apsaugos sistemų koordinavimo reglamentų nuostatų, susijusių su teisės į nedarbo socialinio draudimo išmokas išsaugojimu ir draudimo laikotarpių sumavimu, įgyvendinimo tvarkos aprašo

2 priedas

(Prašymo išduoti U1 dokumentą, patvirtinantį nedarbo socialinio draudimo ir darbinės veiklos laikotarpius, įgytus Lietuvoje, forma)

_

(asmens vardas ir pavardė, gimimo data; asmens kodas ir valstybinio socialinio draudimo numeris)

_

(asmens gyvenamosios vietos adresas, telefono numeris, el. pašto adresas)

_

(asmens tapatybę patvirtinančio dokumento pavadinimas, serija ir numeris)

____________________teritorinei darbo biržai___

(teritorinė darbo birža, kuriai adresuojamas prašymas)

PRAŠYMAS

IŠDUOTI U1 DOKUMENTĄ, PATVIRTINANTĮ NEDARBO SOCIALINIO DRAUDIMO IR DARBINĖS VEIKLOS LAIKOTARPIUS, ĮGYTUS LIETUVOJE

_________________

(data)

___________________

(vieta)

Prašau išduoti U1 dokumentą, patvirtinantį nedarbo socialinio draudimo ir darbinės veiklos laikotarpius, įgytus Lietuvoje. Ketinu vykti / esu išvykęs į	.

(valstybė, į kurią asmuo ketina vykti/yra išvykęs)

Valstybės narės kompetentinga įstaiga, kuriai reikalingas U1 dokumentas, jos adresas:

(pildyti, jei U1 dokumentas nebus atsiimamas asmeniškai ar per įgaliotą asmenį)

_

_	.

__________________	________________

(parašas)	(vardas, pavardė)

---

Pildo teritorinės darbo biržos darbuotojas:

U1 dokumento išdavimo data ____________________.

Teritorinės darbo biržos darbuotojas	.

(pareigos, vardas, pavardė, parašas)

Asmuo _______________________________.

(parašas)

Pastabos:

1. U1 dokumentas išduodamas ne vėliau kaip per 5 darbo dienas nuo prašymo pateikimo datos, neįskaitant siuntimo laiko. Prireikus papildomų duomenų, pažymėjimo išdavimo laikas gali būti pratęstas.

2. U1 dokumentai išduodami teritorinių darbo biržų skyriuose, vykdančiuose klientų aptarnavimo funkcijas, pagal bedarbio registraciją teritorinėje darbo biržoje arba paskutinės darbinės veiklos vietą.

3. Jei užpildytas prašymas išduoti U1 dokumentą pateikiamas asmeniškai, kartu pateikiami asmens tapatybę patvirtinantys dokumentai. Jei užpildytas prašymas išduoti U1 dokumentą pateikiamas per įgaliotąjį asmenį, kartu pateikiami įgalioto asmens tapatybę patvirtinantys dokumentai ir įgaliojimas.

4. Jei prašymas išduoti U1 dokumentą pateikiamas paštu, faksu, internetu ar elektroniniu paštu, asmens tapatybę patvirtinantys dokumentai pateikiami atsiimant šį dokumentą, arba dokumentas siunčiama tiesiai kitos valstybės kompetentingai įstaigai.

_________________

Europos Sąjungos socialinės apsaugos sistemų koordinavimo reglamentų nuostatų, susijusių su teisės į nedarbo socialinio draudimo išmokas išsaugojimu ir draudimo laikotarpių sumavimu, įgyvendinimo tvarkos aprašo

3 priedas

(Prašymo tarpininkauti dėl nedarbo socialinio draudimo ir darbinės veiklos laikotarpių patvirtinimo forma)

_

(asmens vardas ir pavardė, gimimo data; asmens kodas ir/arba valstybinio socialinio draudimo numeris)

_

(asmens kodas ir/arba valstybinio socialinio draudimo numeris, suteikti kitoje valstybėje)

_

(asmens gyvenamosios vietos adresas, telefono numeris, el. pašto adresas)

_

(asmens tapatybę patvirtinančio dokumento pavadinimas, serija ir numeris)

____________________teritorinei darbo biržai___

(teritorinė darbo birža, kuriai adresuojamas prašymas)

PRAŠYMAS

TARPININKAUTI DĖL NEDARBO SOCIALINIO DRAUDIMO IR DARBINĖS VEIKLOS LAIKOTARPIŲ PATVIRTINIMO

_________________

(data)

___________________

(vieta)

Prašau tarpininkauti dėl nedarbo socialinio draudimo ir darbinės veiklos laikotarpių patvirtinimo, įgytų	.

(valstybė, kurioje įgyti nedarbo socialinio draudimo ir darbinės veiklos laikotarpiai)

__________________	________________

(parašas)	(vardas, pavardė)

Pastabos:

1. Teritorinė darbo birža, gavusi šį prašymą, užklausimą kitai valstybei išsiunčia per 5 darbo dienas, tačiau U1/U002 dokumento išdavimo terminas priklauso nuo kitos valstybės kompetentingos įstaigos.

2. Prašymai priimami teritorinių darbo biržų skyriuose, vykdančiuose klientų aptarnavimo funkcijas, pagal bedarbio registraciją teritorinėje darbo biržoje arba paskutinės darbinės veiklos vietą.

3. Jei užpildytas prašymas pateikiamas asmeniškai, kartu pateikiami asmens tapatybę patvirtinantys dokumentai. Jei užpildytas prašymas pateikiamas per įgaliotąjį asmenį, kartu pateikiami įgalioto asmens tapatybę patvirtinantys dokumentai ir įgaliojimas.

4. Kartu su prašymu asmuo turi pateikti atitinkamus dokumentus, reikalingus nedarbo socialinio draudimo ir darbinės veiklos patvirtinimui.

_________________

Europos Sąjungos socialinės apsaugos sistemų koordinavimo reglamentų nuostatų, susijusių su teisės į nedarbo socialinio draudimo išmokas išsaugojimu ir draudimo laikotarpių sumavimu, įgyvendinimo tvarkos aprašo

4 priedas

BEDARBIO, EKSPORTUOJANČIO NSDI, ATMINTINĖ

1. NSDI (taip šioje atmintinėje sutrumpintai vadinama nedarbo socialinio draudimo išmoka) eksporto iš Lietuvos į kitą Europos Sąjungos valstybę narę, Islandiją, Lichtenšteiną, Norvegiją bei Šveicariją (toliau – valstybės narės) tvarką reglamentuoja Europos Sąjungos socialinės apsaugos sistemų koordinavimo reglamentų nuostatų, susijusių su teisės į nedarbo socialinio draudimo išmokas išsaugojimu ir draudimo laikotarpių sumavimu, įgyvendinimo tvarkos aprašas, patvirtintas Lietuvos darbo biržos prie Socialinės apsaugos ir darbo ministerijos direktoriaus 2011 m. gegužės 6 d. įsakymu Nr. V-214 (Žin., 2011, Nr. 58-2815), ir kiti teisės aktai.

2. Eksportuodamas (-a) NSDI į vieną iš šios atmintinės 1 punkte minėtų valstybių narių, privalote įsiregistruoti bedarbiu (-e) jos kompetentingoje įstaigoje (toliau – užimtumo tarnyba) per Lietuvos Respublikoje esančios teritorinės darbo biržos (toliau – TDB) išduotame U2 dokumente nurodytą terminą ir pateiktį šį dokumentą. To nepadarius arba tai padarius pavėluotai, galite prarasti teisę į visą NSDI arba į jos dalį. Šiais atvejais teisė į NSDI arba jos dalį gali būti išsaugota tik tokiu atveju, jei neįsiregistravimą ar pavėluotą įsiregistravimą nulėmė objektyvios priežastys, kurios galėjo nepriklausyti nuo Jūsų (pvz., ypatinga registracijos kitos valstybės narės užimtumo tarnyboje tvarka, suplanuotą kelionę sutrukdę išorės veiksniai ir kt.).

3. Kitoje valstybėje narėje Jums bus taikoma toje valstybėje narėje galiojanti kontrolės tvarka ir turėsite tenkinti kitos valstybės narės teisės aktų nustatytas sąlygas. Šios atmintinės 1 punkte nurodytoje valstybėje narėje, į kurią vykstate, užimtumo tarnyboje gali būti numatyta kitokia registracijos tvarka nei TDB, pvz., aptarnaujama tik tos valstybės narės valstybine kalba, kitoks darbo laikas, prašoma pateikti kitokius dokumentus ar įvykdyti kitokius reikalavimus (pvz., turėti banko sąskaitą toje valstybėje narėje, įsiregistruoti policijoje, įgyti tos valstybės narės socialinio draudimo numerį, iš anksto užsirezervuoti apsilankymo laiką telefonu ir kt.). Norėdamas (-a) sužinoti apie registracijos tvarką konkrečioje valstybėje narėje, galite kreiptis į jos arba Lietuvos EURES konsultantą.

4. Eksportavus NSDI su U2 dokumentu, jos mokėjimą tęsia Valstybinio socialinio draudimo fondo valdybos teritoriniai skyriai, pervesdami atitinkamą sumą į Jūsų sąskaitą Lietuvoje. Pervedimai atliekami tik TDB gavus kitos valstybės narės užimtumo tarnybos patvirtinimą, jog Jūs įsiregistravote laiku (U009 dokumentas), ir patvirtinimus, įrodančius Jūsų darbo paiešką tolesniu laikotarpiu (paprastai U013 dokumentai), todėl mokėjimai gali užtrukti. Rekomenduotina, bendraujant su kitos valstybės narės užimtumo tarnyba, kurioje įsiregistravote, pabrėžti šiuos reikalavimus ir aktyviai domėtis, ar ši įstaiga išsiunčia minėtus patvirtinimus.

5. Jeigu apsigalvojote ir į valstybę narę ieškoti darbo nusprendžiate nebevykti, tokiu atveju per gautame U2 dokumente nurodytą terminą, per kurį turėtumėte įsiregistruoti kitos valstybės narės užimtumo tarnyboje, turite teisę grįžti į TDB ir toliau gauti NSDI Lietuvoje.

6. Jeigu Jūs per U2 dokumente nurodytą NSDI eksporto laikotarpį neradote darbo valstybėje narėje, į kurią išvykote, turite teisę iki šio laikotarpio pabaigos sugrįžti į Lietuvos Respubliką, registruotis TDB bei toliau gauti NSDI iki laikotarpio, už kurį Jūs turite teisę gauti NSDI, pabaigos.

7. Išvykdamas į kitą valstybę narę ieškoti darbo, išsaugote teisę gauti NSDI tik vieną kartą tarp dviejų darbo laikotarpių.

8. Pasirašydamas TDB registracijos žurnale Jūs patvirtinate, jog esate susipažinęs (-usi) su aukščiau pateikta informacija ir prisiimate visą atsakomybę už galimus savo sprendimus NSDI eksporto metu.

_________________